فوریه‌نین 24-ده اوکراینایا محاربه اعلان ائدن روسیا اوردوسو 19 مین 900 عسگر، 160 اوچاق، 144 هلیکوپتر و 753 تانک ایتیریب.
اوکراینا باش قرارگاهی فوریه‌نین 24-دن آوریلین 14-دک روسیا اوردوسونون ایتکی‌لری ایله باغلی معلومات یاییب.
بونا گؤره اوکراینایا هوجوم ائدن روسیا اوردوسون‌دان 19 مین 900 عسگر اؤلدورولوب، روس‌لارا مخصوص 160 اوچاق، 144 هلیکوپتر، 753 تانک، 1968 زیره لی آراج، 366 توپ، 122 راکت آتار سیستمی و 64 هاوا هوجوموندان ساوونما سیستمی محو ائدیلیب.
روسیا قوه‌لری همچنین 1437 ماشین، 7 گمی و یونگول سرعت‌لی قاییق، 76 یانا‌جاق داشییان ماشین و 134 پیلوت‌سوز اوچان آپاراتی ایتیریب.
روسیا ساوونما ناظیرلیگی‌نین مارسین 25-ده وئردیگی آچیقلامادا اوکراینادا 1351 روس عسگری‌نین اؤلدوگو آچیقلانیب.
دیگر طرف‌دن، ناظیرلیک اوکراینانین ماریوپل شهرینده سون 24 ساعاتدا 1160 اوکراینا عسگری‌نین اسیر گؤتورولدوگونو آچیقلاییب. آچیقلامادا حربی اسیرلردن 176-نین ظابط، 47-نین ایسه قادین عسگر اولدوغو بیلدیریلیب.
دیگر طرف‌دن، روسیا اوکراینانین ماریوپل شهرینده سون 24 ساعات عرضینده عمومی‌لیکده 1160 اوکراینا عسگری‌نین تسلیم اولدوغونو ادعا ائدیب.
ساوونما ناظیرلیگی‌نین مطبوعات کاتیبی ایگور کوناشنکوو اوکراینایا قارشی محاربه‌ده روسیا اوردوسونون حرکت‌لری ایله باغلی آچیقلاما وئریب.
ماریوپل شهرینده اوکراینا عسگرلری‌نین تسلیم اولدوغونا دقت چکن کوناشنکوو "بو گئجه ماریوپل-دا 14-و ظابط اولماقلا 134 اوکراینا عسگری کؤنول‌لو اولا‌راق سلاح‌لارینی یئره قویا‌راق تسلیم اولدو. سون 24 ساعات 36-جی بریقادا‌دان جمعی 1160 اوکراینا عسگری تسلیم اولدو. اونلارین آراسیندا 176 ظابط وار" ایفاده‌لردن ایستیفاده ائدیب.
بو گئجه 12 حربی آلت یاپی اینفراستروکتور عنصرونون یوکسک دقیق‌لیک‌لی سلاحلا وورولدوغو باره‌ده معلوماتی پای‌لاشان کوناشنکوو دئییب:
"سون 24 ساعات عرضینده اوکراینانین 48 حربی تاسیسی هاوا‌دان محو ائدیلیب".
کوناشنکوو بیلدیریب کی، 131 اوچاق، 104 هلیکوپتر، 245 هاوا هوجوموندان ساوونما راکت سیستمی، او جمله‌دن 448 پیلوت‌سوز اوچان آپاراتی، 2 مین 179 تانک و زیره لی تجهیزات، 248 چوخ لوله لی راکت آتار، 944 توپ و خمپاره و 2 مین 88 خصوصی حربی ماشین محو ائدیلیب.
